Statul încearcă să intre în rândul europenilor care limitează poluarea. Există o propunere de lege care interzice vânzarea pungilor de plastic la hipermarketuri, cu începere din 2019.

Ideea este să fie interzis mai întâi importul lor, de vara viitoare, şi amendarea comercianţilor care nu se supun regulii. În plus, magazinele care vând produse în ambalaje reutilizabile vor fi obligate să primească ambalaje la schimb sau restituie valoarea recipientului.

De altfel, Comisia Europeană a somat ieri ţara noastră să aplice normele europene din domeniu: termenul limită a trecut de aproape un an.